钦定古今图书集成/明伦汇编/氏族典/第614卷 > 《郑樵通志》 > 斛斯椿
## 钦定古今图书集成/明伦汇编/氏族典/第614卷 > 《郑樵通志》 > 斛斯椿

按《魏书斛斯椿传》，“椿字法寿，广牧富昌人也。父敦，肃宗时为左牧令。时河西贼起，椿乃将家投尔朱荣，荣
以椿兼铠曹参军。从荣征伐有功，表授厉威将军，署
外兵事。椿性巧佞，甚得荣心。从荣入洛，庄帝初，封阳
曲县开国公。从平葛荣，以功除上党太守，改封深泽
县，转东徐州刺史。及尔朱荣死，椿甚忧惧。时萧衍以”
汝南王悦为魏主，资其士马，次于境上。椿遂率所部
归悦，悦封灵丘郡开国公。会尔朱兆入洛，椿复背悦
归兆。尔朱世隆之立前废帝也，椿参其谋，以定策功，
拜侍中，改封城阳郡开国公，与尔朱度律、仲远等北
拒齐献武王。倍道兼行，入北中城，收尔朱部曲，尽杀
之。令长孙稚、贾显智等率数百骑袭尔朱世隆、彦伯
兄弟，斩于阊阖门外，传世隆等首，并囚度律、天光，送
于齐献武王出。帝拜椿侍中、仪同开府。椿自以数为
反复，意常不安，劝帝征兵，诡称“南讨”，将以伐齐献武
王。王以椿乱政，欲诛之。椿惧不免，复启出帝，假说游
声以劫胁。帝信之，遂入关，椿亦西走长安。椿狡猾多
事，好乱乐祸，干时败国，朝野莫不仇疾。之弟元寿，寻
为部下所杀。